גולן ציפל

גולן ציפל (נולד ב-1968) הוא יועץ תקשורת ואסטרטגיה ישראלי, בשנים 1992–1994 היה עוזרו הפרלמנטרי של אבי יחזקאל, ובשנים 1999–2001 היה דובר עיריית ראשון לציון. יעץ גם למושל ניו ג'רזי לשעבר, ג'ים מקגריווי.

ביוגרפיה 
ציפל נולד בתל אביב וגדל בראשון לציון.

שירת במשך כחמש שנים כקצין בחיל הים והשתחרר בדרגת סגן. ב-1992 שימש עוזר פרלמנטרי של חבר הכנסת אבי יחזקאל. שנתיים לאחר מכן הצטרף למשרד החוץ וקיבל תפקיד בקונסוליה הישראלית בניו יורק, ב-1999 מונה לדובר עיריית ראשון לציון.

ב-2001 חזר לארצות הברית כדי לעבוד בקמפיין הבחירות של המועמד הדמוקרטי לתפקיד מושל ניו ג'רזי, ג'ים מקגריווי. לאחר הבחירות מונה לייעץ למקגריווי בנושא אסטרטגיה פוליטית והיחסים עם הקהילה היהודית, כמו כן הוא היה היועץ לביטחון המולדת של מקגריווי חרף חוסר ניסיונו בתחום. בשל חוסר ניסיונו ולאור היותו אזרח ישראל סירבו בכירי רשויות האכיפה והביטחון במדינה לשתף פעולה עם ציפל.

ציפל עובד כיועץ שיווק עצמאי. הוא בעל תואר ראשון ותואר שני באמנויות תקשורת מטעם המכון הטכנולוגי שבניו יורק.

מערכת יחסים עם מקגריווי 
מקגריווי פגש את ציפל לראשונה בתפקידו במסגרת עבודתו של ציפל כדובר עיריית ראשון לציון . מקגריווי שהתרשם מעבודתו של ציפל כדובר ויועץ, שקל אף לבנות טיילת ייחודית בעיר ניו ג'רסי בדומה לעיר ראשון לציון. השניים שמרו על הקשר המקצועי ביניהם  ולימים הציע לו מקגריווי משרה בקמפיין הבחירות שלו בניו ג'רסי.  ציפל עבר להתגורר בניו גרז'י במטרה לעזור ולייעץ למקגריווי בנושאי הקהילה היהודית במהלך קמפיין הבחירות שלו לתפקיד המושל. עם בחירתו של מקגריווי למושל הוא ביקש למנות את ציפל ליועץ אישי, תוך הצעה לתווך בנושאי בטחון פנים. לבסוף לאחר תקופה בה עבד כיועץ לביטחון לאומי בממשלו התפטר ציפל מתפקיד זה באוגוסט 2002 ועבר לעבוד בחברת יחסי ציבור.

באוגוסט 2004 הצהיר מקגריווי כי הוא ניהל רומן מחוץ לנישואין עם גבר, שבוע לאחר ההכרזה דרש ציפל ממקגריווי כ-50 מיליון דולר או שיגיש נגדו תביעה בגין הטרדה מינית, לבסוף מקגריווי החליט להתפטר מתפקיד המושל ב־12 באוגוסט 2004.

ציפל ביטל את התביעה לאחר שמקגריווי התפטר לאחר שלדבריו "הצדק נעשה".

בראיון שנתן ציפל לעיתון "הארץ" עוד בשנה בה התפוצצה הפרשה טען ציפל כי "כאשר פגשתי את ג'יימס מקגריווי הייתי משוכנע שנפלה לידי הזדמנות בלתי רגילה מבחינת הקריירה שלי. לא חשבתי לרגע שיש לו כוונות מיניות בנוגע אלי", אך הקרב התקשורתי לא נגמר בכך.

שנתיים לאחר פיצוץ הפרשה מקגריווי כתב ספר, בספר שכתב מקגריווי שנקרא "הווידוי" וסיפר על מערכת היחסים בינו לבין ציפל, בספר חזר מקגריווי על הטענה כי השניים קיימו יחסי מין, דבר נוסף שנכתב בספר היה כי העיתון "The Record" היה כלי התקשורת הראשון שפרסם את הידיעה על מערכת יחסים אינטימית בינו לבין ציפל. מקגריווי העלה את שמו של ציפל לראשונה ב-14 בפברואר 2002, שישה שבועות לאחר תחילת ממשלו, בראיון עם מועצת העריכה של העיתון במשרדיו ואמר: 

ריאיון עיתונאי זה עורר חקירה של העיתונות על אודותיו של ציפל, ושבוע לאחר מכן פרסם העיתון "The Record" פרופיל של ציפל, בו תויג כ"מלח" ו"משורר". במאמר נכתב: "דמוקרטים המקורבים לממשל טוענים כי מקגריווי וציפל התקשרו זה בזה תוך ידידות קרובה ופעמים תכופות נסעו יחד, מה שגרם לאמו של מקגריווי עצמו להתעמת עמו על נטייתו המינית". יתר על כן, ארגוני תקשורת שונים שלחו עיתונאים לישראל בתכלית לשאול שאלות על ציפל ורקעו. באוגוסט 2002, לבקשתו של מקגריווי, פרש ציפל מתפקידו כיועץ לביטחון המולדת.

גם במקרה זה הגיעה תגובה מציפל שהתראיין לניו יורק דיילי ניוז והאחרון גם הוא חזרה על טענתו ואמר כי "לא היו לנו יחסי מין. מעולם לא שמעתי ממנו משהו כמו שהוא אוהב אותי. כל מה שהיה זה הטרדה מינית, וניסיונות שלו לקדם יחסי מין בלתי רצויים".

הערות שוליים 

תל אביב-יפו: אישים
ניו ג'רזי: אישים
דוברים ישראלים
יועצים ישראלים
ישראלים שנולדו ב-1968